
	1.
	Noteikumu konsolidētā versija
5. Pasākuma īstenošanai pieejamais kopējais attiecināmais finansējums ir 534 652,28 euro, tai skaitā Eiropas Reģionālās attīstības fonda finansējums – 454 453,74 euro un valsts budžeta finansējums – 80 198,54 euro. Maksimālais Eiropas Reģionālās attīstības fonda finansējuma apmērs nepārsniedz 85 % no projekta kopējā attiecināmā finansējuma.
	Iebildums
Skaidrojam, ka atlikumu pārdale no 1.2.1.3. pasākuma "Uzņēmuma atbalsts dalībai kapitāla tirgos" (turpmāk - 1.2.1.3. pasākums) šobrīd nav atbalstāma, jo:
1. 2026. gada 8. jūnijā ir stājies spēkā Ministru prezidenta rīkojums Nr. 2026/1.2.1.-198 “Par Eiropas Savienības fondu tematisko komiteju” (turpmāk – komiteja), kura ietvaros paredzēts turpināt praksi diskutēt dažādus ar Eiropas Savienības fondiem saistītus jautājumus, t.sk. prioritārām investīcijām un attiecīgi pārdalēm. Attiecībā uz Eiropas Reģionālās attīstības fonda atlikumu izmantošanu, līdzšinējā prakse paredzēja atlikumu virs 1 milj. EUR diskutēšanu komitejā. Ņemot vērā iepriekš minēto, lūdzam Ekonomikas ministriju papildināt anotāciju ar skaidrojumu, kas pamatotu nepieciešamību virzīt šī lēmuma pieņemšanu Ministru kabinetā (turpmāk – MK) ar atsevišķiem noteikumu grozījumiem, nevis komitejas ietvaros. Ja atlikuma pārdale tiek virzīta šo noteikumu grozījumu ietvaros, tad lūdzam attiecīgi arī papildināt MK sēdes protokollēmuma projektu.
2. Tāpat vēršam uzmanību, ka, lai nodrošinātu lēmuma pieņemšanai vajadzīgo informāciju un analīzi attiecībā uz 1.2.1.3. pasākuma neizmantotā finansējuma novirzīšanu, lūdzam papildināt anotāciju ar detālāku informāciju, kas pamatotu plānoto risinājumu t.sk. vai analizēti alternatīvi pārdaļu varianti, kādi ir lietderības apsvērumi un argumenti, kāda plānota investīciju efektivitāte, t.sk. vai piedāvātais risinājums ir izvērtēts, ņemot vērā MK apstiprinātā Valdības rīcības plānā noteiktās prioritātes.
3. Papildus lūdzam precizēt anotāciju, skaidri norādot, cik uz šo brīdi ir atlikums 1.2.1.3. pasākumā, cik tiek plānots pārdalīt uz 1.2.1.1. pasākuma 3.kārtu, cik tiek plānots atstāt turpmākajam kapitāla tirgus atbalstam (1.2.1.3. pasākumā). Vēršam uzmanību, ka šobrīd anotācijā nav skaidras redakcijas attiecībā uz plānotajām darbībām ar pasākuma finansējumu.
Piedāvātā redakcija
-
	Laura Naudiņa (FM)

	2.
	Anotācija (ex-ante)
Anotācijas (ex-ante) nosaukums
	Priekšlikums
Lūdzam papildināt anotāciju, vai Ministru kabineta 2023. gada 17. oktobra noteikumos Nr. 597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" (turpmāk- noteikumi) pieteiktās izmaiņas paredz izmaiņas Eiropas Savienības kohēzijas politikas programmā 2021.–2027. gadam attiecībā uz 1.2.1. SAM rādītājiem, t.i. tiks iesniegti grozījumu priekšlikumi un precizēta 1.2.1. SAM pase.


Piedāvātā redakcija
-
	Laura Naudiņa (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar informāciju, kā plānots veicināt komersantu pieteikšanos kapitāla tirgu atbalstam un izmantot pasākumam pieejamo finansējumu, ja Ekonomikas ministrija anotācijā skaidro, ka šajā pasākumā ir zema komersantu interese.
Piedāvātā redakcija
-
	Laura Naudiņa (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Atkārtoti lūdzam precizēt anotācijas 3.sadaļā atspoguļoto ietekmi uz valsts budžetu, 3.ailē norādot finansējuma samazinājumu 1 127 910 euro apmērā, savukārt 2.ailē saskaņā ar valsts budžetu kārtējam gadam paredzēto finansējumu 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" īstenošanai, kā arī 6.punktā sniedzot pamatojošo informāciju finansējuma samazinājumam. Vienlaikus lūdzam sadaļas tabulā finansējumu atspoguļot veselos euro. 
Piedāvātā redakcija
-
	Anželika Osipova (FM)

	5.
	Noteikumu konsolidētā versija
5. Pasākuma īstenošanai pieejamais kopējais attiecināmais finansējums ir 534 652,28 euro, tai skaitā Eiropas Reģionālās attīstības fonda finansējums – 454 453,74 euro un valsts budžeta finansējums – 80 198,54 euro. Maksimālais Eiropas Reģionālās attīstības fonda finansējuma apmērs nepārsniedz 85 % no projekta kopējā attiecināmā finansējuma.
	Priekšlikums
Lūdzam noteikumu 5.punktā 1.2.1.3. pasākuma "Uzņēmuma atbalsts dalībai kapitāla tirgos" īstenošanai pieejamo finansējums norādīt veselos euro.
Piedāvātā redakcija
-
	Anželika Osipova (FM)



